open-index/open-wikipedia-markdown huggingface dataset:
Ձմռանը (նկար)

**«Ձմռանը»** (), ռուս գեղանկարիչ, թատերական նկարիչ, մանկավարժ և գրող Կոնստանտին Կորովինի նկարներից։ Այս ստեղծագործությունը հեղինակը վրձնել է 1894 թվականին։ Յուղաներկով կտավի չափերն են 37,2 × 52,5 սմ, ըստ որոշ տվյալների 37,3 × 52,7 սմ։ Այսօր «Ձմռանը» ստեղծագործությունը պահպանվում և ցուցադրվում է Տրետյակովյան պատկերասրահում (Մոսկվա, Ռուսաստան)։

## Պատմություն
1894-ից 1895 թվականներն ընկած ժամանակահատվածում Կոնստանտին Կորովինը նկարում է հյուսիսային բնանկարների մի շարք, որոնց թվին են պատկանում նաև «Ձմեռը Լապլանդիայում» (1894) և «Համերֆեսթ։ Բևեռափայլ» (1894-1895 թվականներ)։ «Ձմռանը» նկարը նույնպես հեղինակի այս շարքին է պատկանում։

Կորովինի այս կտավն առաջին անգամ («Ձմեռ» անվանումով) ցուցադրվել է Մոսկվայի նկարիչների ընկերակցության վեցերորդ ցուցահանդեսին, որը կայացել է 1899 թվականին։ Մեկ տարի անց՝ 1900 թվականին «Ձմռանը» ստեղծագործությունը հեղինակից գնվել է Տրետյակովյան պատկերասրահի խորհրդի կողմից։

«Ձմռանը» նկարը ցուցադրության է ներկայացվել նաև «Կոնստանտին Կորովին։ Գեղանկարչություն։ Թատրոն։ Ծննդյան 150-ամյակ» ցուցահանդեսի ժամանակ։ Վերջինս տեղի ունեցավ 2012 թվականի մարտի 29-ից մինչև օգոստոսի 12-ը Տրետյակովյան պատկերասրահում։

## Նկարագիր
Նկարում Կորովինը պատկերել է ձի, որին լծած է սահնակ։ Ձին հանգիստ կանգնած է ձյան վրա՝ գյուղական խրճիթի դիմաց։ Նրա հարևանությամբ նկարված են ձմեռային մերկ ծառեր, ինչպես նաև խարխլված ցանկապատ։ Հեռվում, հորիզոնի մոտ, մռայլ երկնքի ներքո երևում է անտառաշերտի մուգ ուրվագիծը։

«Ձմռանը» կտավի գունային երանգում հիմնականում օգտագործված են մոխրագույնի և սպիտակի երանգները, որոնց մեջ կարելի է զանազանել և՛ տաք, և՛ սառը երանգներ, որոնք ստեղծում են սադափափայլ ճառագայթման տպավորություն։ Ի դեպ, մոխրագույնը Կորովինը չի ստացել սպիտակ և սև գույների միախառնումից, այլ ցայտագույն երանգների միախառնումից։

## Ծանոթագրություններ

## Արտաքին հղումներ
* «Ձմռանը» նկարը  Տրետյակովյան պատկերասրահի տվյալների բազայում 

Կատեգորիա:1894 նկարներ
Կատեգորիա:Բնանկարներ
Կատեգորիա:Կոնստանտին Կորովինի նկարներ
Կատեգորիա:Ռուսաստանի արվեստ
Կատեգորիա:Տրետյակովյան պատկերասրահի նկարներ
ՍԿԱ ՍԿՎՕ (մարզադաշտ)

**ՍԿԱ ՍԿՎՕ** (, Հյուսիսկովկասյան ռազմական օկրուգի Բանակի մարզական ակումբ), մարզադաշտ Ռուսաստանի Դոնի Ռոստով քաղաքում։ Կառուցվել է 1971 թվականին, տեղավորում է 27300 հանդիսական։ Մարզադաշտում իր հանդիպումներն է անցկացնում ՍԿՎՕ ֆուտբոլային ակումբը։

## Պատմություն
Մարզական համալիրի շինարարությունը սկսվել է 1960-ական թվականների կեսերին` Հյուսիսկովկասյան ռազմական օկրուգի զորքերի հրամանատար գեներալ-գնդապետ Ալտունինի նախաձեռնությամբ։ Շրջանային մարզական համալիրի կազմում էին 33 000 նստատեղով, ֆուտբոլային դաշտով, թեթևատլետիկական համալիրով գլխավոր մարզական կառույցը, երեք լողավազաններով ջրային մարզաձևերի համալիրը, խաղահրապարակները։

Գլխավոր մարզական կառույցը և ողջ ՍԿԱ ՍԿՎՕ համալիրը շահագործման են հանձնվել 1971 թվականի ապրիլին։ ՍԿԱ ՍԿՎՕ-ի շենքերի և կառույցների նախագծողը եղել է «Վոյենպրոյեկտ» կազմակերպությունը։

2007 թվականի փետրվարից մարզադաշտը գտնվում է վերակառուցման փուլում։ Լիարժեք գործում են արևելյան և Արևմտյան տրիբունաները (ստորին յարուսը, VIP-օթյակը)։ Այսօր ՍԿԱ ՍԿՎՕ մարզադաշտը պատրաստ է ընդունելու 11000 հանդիսական։ Հարավային և հյուսիսային տրիբունաների վերակառուցումից հետո մարզադաշտը կտեղավորի 25000 մարդ։

2016 թվականի հունվարի 28-ին Ֆուտբոլային ասոցիացիաների միջազգային ֆեդերացիան (ՖԻՖԱ) հաստատել է ֆուտբոլի աշխարհի 2018 թվականի առաջնության 36 մարզումային հրապարակների ցանկը` դրանում ընդգրկելով նաև ՍԿԱ ՍԿՎՕ մարզադաշտը։ Այս կապակցությամբ անհրաժեշտ է մարզադաշտի վերակառուցումը` պահանջներին համապատասխանեցնելու համար։

2020 թվականին "ՍԿԱ Ռոստով" ֆուտբոլային ակումբը վերակենդանացնելու նախագծի շրջանակներում երաժիշտ Բաստան "Ռոստեխ" պետական կորպորացիայի աջակցությամբ ծրագրել է մարզադաշտի արդիականացում։

## Բնութագրեր
* Անվանում` ՍԿԱ ՍԿՎՕ
* Հիմնադրման տարեթիվ` 1971
* Մարզադաշտի ընդհանուր մակերեսը` 13,14 հա
* Կենտրոնական խաղադաշտի չափսը` 104х69 մ
* Ֆուտբոլային-մարզումային խաղադաշտի չափսը` 104х69 մ
* Ֆուտբոլային այրուքացան խաղադաշտի չափսը` 104х69 մ
* Խոտածածկը` բնական մարգագետին
* Տարողությունը` 11000
* Հյուրերի համար նախատեսված հատվածի տարողությունը` 822
* Հեռուստադիրքերի քանակը` 3
* Մեկնաբանական դիրքերի քանակը` 3
* Լուսավորություն` 4 լուսավորման կայմ` 40 լուսարձակներով
* Ցուցատախտակ` տեղեկության պատկերում շիկացման լամպերի օգնությամբ
* Ձայնային սարքավորումներ` 26 բարձրախոս 40-ական Վտ հզորությամբ, որոնք դասավորված են խաղադաշտի երկայնքով
* Տեսախցիկներ` ներքին վերահսկողության 6 տեսախցիկ
* Դրամարկղեր` 6

## Ծանոթագրություններ

Կատեգորիա:Ֆուտբոլային մարզադաշտեր
Կատեգորիա:Ռուսաստանի ֆուտբոլային մարզասրահներ
Կատեգորիա:Դոնի Ռոստովի մարզադաշտեր
Իմ Յու Նա

**Իմ Յու Նա** (), հարավկորեացի հայտնի այդոլ երգչուհի, պարուհի, դերասանուհի և մոդել։ Նա առաջնաելույթ է կատարել 2007 թվականին «9 Ends, 2 Outs» դորամայում։ Յունան հարավկորեական Girls' Generation խմբի անդամ է, ինչպես նաև 13 տարբեր գովազդային ծրագրերի։ Այն ժամանակ, երբ Girls’ Generation-ը որպես խումբ զբաղեցրել է 21-րդ տեղը տարբեր գովազդներով, նրանք գովազդել են ուտելիք, օծանելիք, զարդեր, պայուսակներ, հեռուստացույցներ, անկողիններ և սուպերմարկետ։

Յունան բազմիցս մասնակցել է տարբեր ամսագրերի ֆոտոսեսիաներին, ահա դրանցից մի քանիսը՝
* 2009 թվական նոյեմբեր InStyle ամսագիր
* 2009 թվական ապրիլ TV & Style Magazine ամսագիր
* 2011 թվական հոկտեմբեր InStyle ամսագիր
* 2012 թվական մարտ WKorea ամսագիր
* 2012 թվական մարտ VOGUE girl ամսագիր
* 2012 թվական հոկտեմբեր BAZAAR ամսագիր

2013 թվականի սեպտեմբերից մինչև 2015 թվականի օգոստոսը հանդիպել է երգիչ և դերասան Լի Սըն Գիի հետ

## Սկավառակագրություն
* Nocturnal 2013 Verve

### Սաունդթրեկներ

### Blossom սինգլ

## Ֆիլմագրություն
### Ֆիլմեր

### Դորամաններ

### Հեռուստահաղորդումներ

### Երաժշտական տեսահոլովակներ

### Համերգների և մրցանակաբաշխությունների հաղորդավարուհի

## Գովազդ

## Մրցանակներ

## Ծանոթագրություններ

## Արտաքին հղումներ
# Պաշտոնական կորեական կայք էջ 
# Պաշտոնական ճապոնական կայք էջ

Կատեգորիա:21-րդ դարի երգչուհիներ
Կատեգորիա:Հարավկորեացի դերասանուհիներ
Կատեգորիա:Հարավկորեացի երգչուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հաղորդավարներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի մոդելներ
Կատեգորիա:Հարավկորեացի պարային երաժիշտներ
Կատեգորիա:Հարավկորեացի պարուհիներ
Լևոն Հարութ

**Լևոն Տիգրանի Հարութ** (Հարութ Հարությունյան, ), հայ դերասան։ ՀԽՍՀ վաստակավոր արտիստ (1954)։

## Կենսագրություն
Լևոն Հարութը ծնվել է Վան քաղաքում։ 1910 թվականին ավարտել է Կոստանդնուպոլսի Կեդրոնական վարժարանը։ 1913-1914 թվականներին սովորել է Փարիզի կոնսերվատորիայում։ 1915 թվականին խաղացել է Կոստանդնուպոլսում, 1915-1917 թվականներին` Աբելյան-Արմենյան թատերախմբում։ 1920 թվականին Մկրտիչ Ջանանի խմբի հետ շրջագայել է Անգլիայում։ 1921-1924 թվականներին եղել է Փարիզի «Օդեոն», «Կոմեդի Ֆրանսեզ», 1933-1934 թվականներին` «Ատելյե» թատրոնների դերասան։ 1936 թվականին հայրենադարձել է։ Մասնակցել է Երկրորդ համաշխարհային պատերազմին։ 1936-1941 թվականներին և 1945-1953 թվականներին խաղացել է ԽՍՀՄ շրջանային թատրոններում, 1953-1956 թվականներին` Երևանի Պատանի հանդիսատեսի թատրոնում։

## Ներկայացումներ
* Օթարյան՝ Ալեքսանդր Շիրվանզադեի «Պատվի համար»
* Միլլեր՝ Շիլլերի «Սեր և խարդավանք»
* Պաղտասար՝ Հակոբ Պարոնյանի «Պաղտասար աղբար»

## Ֆիլմեր
* «Փախստականներ» (Հոլիվուդ, 1928)
* «Գնչուներ» (Հոլիվուդ, 1930)
* «Զանգեզուր» (ՀայՖիլմ, 1938)
* «Քաջ Նազար» (ՀայՖիլմ, 1940)

## Գրականություն
* Լևոն Հարութ։ [Կյանքն ու բեմական գործունեությունը], Մարտիրոսյան, Դերենիկ Մարտիրոսի,Խալաթյան, Լևոն Արտավազդի, Ղափլանյան, Հրաչյա Նիկիտայի,Հայկական թատերական ընկերություն, Երևան։ ՀԹԸ, 1980։

## Ծանոթագրություններ

Կատեգորիա:ՀԽՍՀ վաստակավոր արտիստներ
Կատեգորիա:Հայ դերասաններ
Ելենա Թևդորաձե

**Ելենա Կոնստանտինի Թևդորաձե** (), վրացի քաղաքական և հասարակական գործիչ, Վրաստանի նախագահին առընթեր համաներման հանձնաժողովի նախագահ, իրավապաշտպան։

1957 թվականին ընդունվել և 1962 թվականին ավարտել է Իլյա Ճավճավաձեի անվան արևմտաեվրոպական լեզուների և մշակույթի համալսարանը։

1962 թվականին աշխատել է Ռուսթավի միջնակարգ դպրոցում։ 1995-2004 թվականներին եղել է Վրաստանի խորհրդարանի պատգամավոր «Միասնական ազգային շարժում» կուսակցության կողմից, գլխավորել է մարդու իրավունքների հանձնաժողովը։ Հետո աշխատել է Վրաստանի ինտեգրացման նախարարի տեղակալ:.

Այս պահին համաներման պետական հանձնաժողովի նախագահ։

## Մրցանակներ
2008 թվականին պարգևատրվել է Պատվո շքանշանով, Վրաստանում մարդու իրավունքների պաշտպանության գործում կատարած ներդրման համար.

## Ծանոթագրություններ

Կատեգորիա:Վրաստանի քաղաքական գործիչներ
Կատեգորիա:Վրացի հասարակական գործիչներ
Կատեգորիա:Վրաստանի խորհրդարանի պատգամավորներ
Կատեգորիա:21-րդ դարի վրացի քաղաքական գործիչներ
Կատեգորիա:21-րդ դարի կին քաղաքական գործիչներ
Կատեգորիա:20-րդ դարի կին քաղաքական գործիչներ
Կատեգորիա:Անձինք Թբիլիսիից
Կատեգորիա:Պատվո շքանշանի ասպետներ (Ռուսաստան)
Կատեգորիա:Վրաստանի կին քաղաքական գործիչներ
Կատեգորիա:Պատվո շքանշանի ասպետներ (Վրաստան)
Լավրենտի Հովհաննիսյան

**Լավրենտ Շահենի Հովհաննիսյան** (), հայ լեզվաբան։ Բանասիրական գիտությունների դոկտոր (1995), պրոֆեսոր (2008), ՀՀ ԳԱԱ թղթակից անդամ (2010):

## Կենսագրություն
Լավրենտի Հովհաննիսյանը ծնվել է 1944 թվականին Նորշեն գյուղում (այժմ՝ Արցախի Մարտունու շրջան)։ 1967 թվականին ավարտել է Երևանի պետական համալսարանը։ 1971 թվականից աշխատում է ՀՀ ԳԱԱ լեզվի ինստիտուտում, 1971-1977 թվականներին՝ ՀՀ ԳԱԱ լեզվի ինստիտուտի կրտսեր գիտաշխատող, 1977-1986 թվականներին՝ ավագ գիտաշխատող, 1986-1991 թվականներին՝ Հայկական համաբարբառի բաժնի վարիչ, 1991-1995 թվականներին՝ խմբի ղեկավար, 1996 թվականից առաջատար գիտաշխատող, 1995-2005 թվականներին՝ ինստիտուտի փոխտնօրեն, 2000-2005 թվականներին թեմայի ղեկավար, 2005-2006 թվականներին՝ ինստիտուտի տնօրենի պաշտոնակատար, 2006-2012 թվականներին եղել է ՀՀ ԳԱԱ լեզվի ինստիտուտի տնօրեն։

## Ստեղծագործություններ
Աշխատությունները վերաբերում են լեզվի պատմությանը, բարբառագիտությանը և ստուգաբանությանը [«Դասական գրաբարի բայական ժամանակների կիրառությունը», «XVII դարի գրաբարը» (երկուսն էլ՝ «Լեզվի և ոճի հարցեր» ժողովածուում, № 3, 1975 թվական, № 7, 1983 թվական), «Հայերենի իրանական փոխառությունները», 1990 թվական, «Բառային տարբերակներ V դարի գրաբարում» («Հայոց լեզվի պատմության հարցեր» ժողովածուում, № 3, 1991 թ.), «Նյութեր պատմական բառարանագրության», 2001 թվական)]։

* Հայ-իրանական նոր ստուգաբանություններ, Երևան։ Վան-Արյան, 2005։
* Գրաբարի բառապաշարը։ (V դար), ՀՀ ԳԱԱ «Գիտություն» հրատարակչություն, 2006, 309 էջ։
* Գրաբարի բառապաշարի իմաստային խմբերի քննություն, Երևան։ ՀՀ ԳԱԱ «Գիտություն» հրատարակչություն, 2008։
* Հայ թարգմանական գրականութեան բառապաշարը։ (Ե դար)։ Վիեննա-Երևան։ Մխիթարեան հրատարակչություն, 2009։
* Словарь древнеармянского языка, Эдит Принт, 2010, 293 էջ։

## Ծանոթագրություններ

Կատեգորիա:Բանասիրական գիտությունների դոկտորներ
Կատեգորիա:ԵՊՀ շրջանավարտներ
Կատեգորիա:ՀՀ ԳԱԱ թղթակից անդամներ
Կատեգորիա:Հայ լեզվաբաններ
Կատեգորիա:Հայ պրոֆեսորներ
Հունաստանի խորհրդարան

**Հունաստանի խորհրդարան** (), միապալատ օրենսդիր մարմին Հունաստանի Հանրապետությունում։ Այն բաղկացած է 300 պատգամավորներից, որոնցից յուրաքանչյուրն ընտրվում է չորս տարի ժամկետով։

Խորհրդարանական ընտրություններն անցկացվում են ժամանակ առ ժամանակ։ Ընտրություններում հաղթած կուսակցությունը ստանում է 50 մանդատ Հունաստանի Հանրապետության խորհրդարանում։ Օրենսդիր մարմինը ղեկավարվում է Հունաստանի վարչապետի կողմից։

Խորհրդարանի ներկային նախագահի պաշտոնը ստանձնում է Նիկոս Վուցիսը, ով հարում է Ձախերի արմատական կոալիցիային՝ «Սիրիզա» կուսակցությանը, որը ներկայումս ունի ամենաշատ թվով մանդատները Հունաստանի խորհրդարանում։ Պառլամենտի շենքը տեղակայված է մայրաքաղաք Աթենքի կենտրոնում՝ Վասիլիսիս Սոֆիասի պողոտայում։

## Օրենսդրական գործընթաց
Հունաստանում օրենքի ընդունման և ամրագրման նախաձեռնություն ունի միայն նախագահի ղեկավարած կառավարությունն ու ազգային ժողովը։ Օրինագիծը մինչ իրավական ուժ ստանալը պետք է ունենա պետական այրերի կողմից ներկայացված բացատրագիր։ Ցանկացած օրինագիծը վերընթերցվում է համապատասխան մշտական հանձնաժողովի կողմից։

Հունաստանի Հանրապետության սահմանադրության 110-րդ և 119-րդ հոդվածները ներկայացնում են սահմանադրական փոփոխություններն այդ երկրում։ Ներկայիս սահմանադրությունն ընդունվել է 1975 թվականին։ Մինչ այդ փոփոխվել է երեք անգամ՝ 1986, 2001 և 2008 թվականներին։

Հունաստանի խորհրդարանի լիազորությունների մեջ է մտնում՝
* Հաստատել իր ռեգլամենտը՝ ժողովը վարելու վարելակարգը
* Խնայողություններ վերցնել պետական բյուջեից և հաշվետվությամբ ներկայացնել դրա օգտագործման նպատակն ու կարևորությունը
* Հաստատել տնտեսական և սոցիալական զարգացման ծրագիր
* Անցկացնել հանրաքվե՝ հանուն Հունաստանի Հանրապետության
* Ընտրել Հանրապետության և խորհրդարանի նախագահ

## Կուսակցական կազմ
2015 թվականի Հունաստանի խորհրդարանական ընտրությունների արդյունքում՝ Հունաստանի խորհրդարանն ունի հետևյալ կուսակցական կազմը.

## Տես նաև
* Հունաստանի վարչապետների ցանկ
* Հունաստանի սահմանադրություն

## Ծանոթագրություններ

Կատեգորիա:Հունաստանի խորհրդարան
Կատեգորիա:Հունաստանի քաղաքականություն
Մեծ պալատ (Բանգկոկ)

250px|մինի|Մեծ պալատի տեսքը Մենամ Չաո Պրայա գետից
**Մեծ պալատ** (), պալատական համալիր Թայլանդում` Բանգկոկում։

Մեծ պալատը եղել է Թայլանդի արքաների նստավայրը` սկսած 18-րդ դարից։ Պալատի շինարարությունը սկսվել է 1782 թվականին՝ Ռամա I արքայի օրոք, երբ վերջինս մայրաքաղաքը Տխոնբուրիից տեղափոխում է Բանգկոկ։ Պալատը անընդհատ ընդարձակվել է. ժամանակի հետ կառուցվել են հարակից բազմաթիվ շինություններ` տարբեր նշանակության։ Ներկայումս պալատը չի կիրառվում Թայլանդի թագավորների բնակության համար։ Ռամա IX արքան ապրում է Չիտրալադա պալատում։

## Պատմություն
250px|մինի
Երբ Բուդհա Յոդֆա Չուլալոկե արքան (Ռամա I) որոշում է ընդունում Սիամի մայրաքաղաքը արևմուտքում գտնվող Տխոնբուրիից տեղափոխել արևելյան Բանգկոկ, որ գտնվում է Մենամ Չաո Պրայա գետի ափին, որոշում է կառուցել արքայական նոր պալատ, որ բոլորին կցնցեր իր շքեղությամբ ու մեծությամբ։

Շինարարությունն սկսվում է 1782 թվականի մայիսի 6-ին։ Սկզբում պալատը փայտե մի քանի շինություն էր ներկայացնում, որ չորս կողմից շրջապատված էր 1900 մ երկարությամբ պաշտպանական պատով։ Ամրոցով շրջապատված տարածքն ուներ մոտ 218.400 մ ² մակերես։ Շուտով թագավորը պատվիրում է Զմրուխտե Բուդդայի տաճարը, որ նախատեսված էր Բուդդային անձնական երկրպագության համար։ Երբ պալատի շինարարությունն ավարտվում է (1785), այնտեղ տեղի է ունենում Ռամա I-ի թագադրման արարողությունը։

Մեծ պալատի նախագիծը որոշ չափով հիշեցնում է Այուտայա քաղաքում գտնվող պալատը։ Պալատն ուղղանկյունաձև է։ Արևմտյան մասը դուրս էր գալիս գետի մոտ, իսկ արքայական հարկաբաժինը գտնվում էր արևելյան մասում։

Մեծ պալատը իշխանության նստավայրն էր և արքայական դատարանը Չակրի դինաստիայի օրոք ընդհուպ մինչև Ռամա V-ի, ինչպես նաև նրա որդիներ Ռամա VI-ի և Ռամա VII-ի  կառավարման տարիները։ Վերջիններս, գերադասելով ապրել առանձին պալատներում, այնուամենայնիվ մեծ պալատն օգտագործում էին որպես գլխավոր նստավայր։ 1945 թվականին արտասահմանից վերադառնալուց հետո այստեղ է հաստատվել Ռամա VIII-ը, սակայն նրա առեղծվածային մահից հետո եղբայրը` Ռամա IX-ը, արքայական նստավայրը տեղափոխում է Չիտրալադա։

Այնուամենայնիվ, պալատը ներկայումս էլ օգտագործվում է արքայական ընտանիքի կողմից։ Այնտեղ կազմակերպվում են արքայական ամենամյա հանդիսություններ, ինչպես նաև արքայական հարսանիքներ, թաղումներ, պետական ընդունելություններ։

Ներկայումս պալատը բաց է այցելուների համար և հանդիսանում է էքսկուրսիոն հանրահայտ ուղղություն։ Ներս մտնել ցանկացողները պետք է հոգ տանեն իրենց արտաքին տեսքի համար, քանի որ արգելված է կիսավարտիքներով, կարճ շրջազգեստներով, մեծ լանջաբացվածքով շորերով մուտքը։

## Պատկերասրահ

Պատկեր:Chakri_Mahaprasad_Throne_Hall.jpg
Պատկեր:Phra_Sri_Ratana_Chedi.jpg
Պատկեր:Wat_Phra_Kaew_2.jpg
Պատկեր:Kinnon_Wat_Phra_Kaew_02.jpg
Պատկեր:Wat_Phra_Kaew.jpg
Պատկեր:Vladimir Putin at APEC Summit in Thailand 19-21 October 2003-11.jpg
Պատկեր:Prasat Phra Thep Bidorn.jpg
File:Bangkok Great Palace 1.jpg
File:Great Palace Bangkok 2.jpg
File:Great Palace of Bangkok 3.jpg


## Ծանոթագրություններ

## Արտաքին հղումներ
* Պաշտոնական կայք 
* Մեծ պալատ

Կատեգորիա:19-րդ դարում կառուցումն ավարտված շենքեր և կառույցներ
Կատեգորիա:Բանգկոկի թանգարաններ
Կատեգորիա:Ղեկավարների նստավայրեր
Կատեգորիա:Պալատներ
Կատեգորիա:Թաիլանդի ճարտարապետություն
Skam

մինի|250x250փքս|Օսլոյի Հարթվիգ Նիսսեն դպրոց
***«Skam»*** (նոր․՝ Skam, թարգմ․՝ «Ամոթ»), նորվեգական հեռուստասերիալ, որը պատմում է Հարթվիգ Նիսսեն դպրոցում սովորող պատանիների մասին։ Առաջին սերիան թողարկվել է 2015 թվականի սեպտեմբերի 25-ին NRK կայքում։ Յուրաքանչյուր եթերաշրջանի իրադարձությունները պատմվում են տվյալ եթերաշրջանի գլխավոր հերոսի անունից։

Հեռուստասերիալը կարճ ժամանակում դարձել է հայտնի Նորվեգիայում և նրա սահմաններից դուրս։ Յուրաքանչյուր սերիա դիտում են 200 հազարից ավել մարդ։

## Սյուժե
Հեռուստասերիալը պատմում է Հարթվիգ Նիսսեն դպրոցի աշակերտների կյանքի մասին։ Սերիալում բարձրաձայնվում են պատանիներին հուզող բազմաթիվ հարցեր։ Առաջին եթերաշրջանի գլխավոր հերոսուհին Էվան է։ Այս եթերաշրջանում պատմվում է նրա և իր ընկերոջ` Յունասի հարաբերությունների մասին, ինչպես նաև Էվայի նոր ընկերների։ Երկրորդ եթերաշրջանի գլխավոր հերոսուին Նուռան է։ Այստեղ ավելի մանրամասն է նկարագրվում Նուռայի կյանքը, որն Էվայի մտերիմ ընկերուհիներից էր։ Ընթացք է տրվում Նուռայի և Վիլիամի հարաբերություններին։ Երրորդ եթերաշրջանի գլխավոր հերոսը Իսակն է։ Նա փորձում է հասկանալ ինքն իրեն։

## Դերերում

## Դրվագներ
### 1-ին եթերաշրջան
Եվան առաջին եթերաշրջանի կենտրոնական հերոսուհին է։ Գործողությունները տեղի են ունենում 2015 թվականի աշնանը։

### 2-րդ եթերաշրջան
Նուրան երկրորդ եթերաշրջանի կենտրոնական հերոսուհին է։ Գործողությունները տեղի են ունենում 2016 թվականի գարնանը։

### 3-րդ եթերաշրջան
Իսակը երրորդ եթերաշրջանի գլխավոր հերոսն է։ Գործողությունները տեղի են ունենում 2016 թվականի աշնանը։

## Ծանոթագրություններ

Կատեգորիա:2015 հեռուստասերիալներ
Կատեգորիա:Գեյերի թեմատիկայով հեռուստասերիալներ
Կատեգորիա:Նորվեգական հեռուստասերիալներ
Թատերական հրապարակ (Դոնի Ռոստով)

**Թատերական հրապարակ** (), Ռուսաստանի Դոնի Ռոստով քաղաքի գլխավոր հրապարակը։ Գտնվում է Պրոլետարսկի շրջանում։ Քաղաքի բոլոր նշանակալի իրադարձությունները` Քաղաքի օրերը, համերգները, շքերթները, հրավառությունները անցկացվում են այս հրապարակում։

## Նկարագրություն
Հրապարակում են գտնվում Հյուսիսկովկասյան երկաթուղու գլխավոր վարչությունը, Ռոստովի Մաքսիմ Գորկու անվան դրամայի ակադեմիական թատրոնը, մի շարք հայտնի ընկերությունների (օրինակ, Ստելլա-բանկի) գրասենյակները։

Թատրոնի շենքը կառուցված է խորհրդային կոնստրուկտիվիզմի ոճով և ունի տրակտորի տեսք։

Հյուսիսկովկասյան երկաթուղու գլխավոր վարչության շենքը (նախկին Վլադիկավկազի երկաթուղու վարչություն) XX դարի հասարակական ճարտարապետության հուշարձան է։ Այն կառուցված է մոդեռն ոճի ռացիոնալիստական ուղղության ավանդույթներով։

Հրապարակում են նաև Հայրենական մեծ պատերազմում տարած հաղթանակի 40-ամյակի առթիվ տեղադրված «Գերմանաֆաշիստական զավթիչներից Դոնի Ռոստով քաղաքն ազատագրող զինվորներին» հուշարձանը։ Դա վրան-թիկնոցը հագին հունական Նիկե աստվածուհու ոճավորված ոսկեզօծ պատկերով 72 մետր բարձրությամբ ստելա է։

Թատրոնի հարևանությամբ է գտնվում շատրվանների խումբը, քանդակային կոմպոզիցիայի հեղինակն է Եվգենի Վուչետիչը։ Շատրվանը կենտրոնում պատվանդանի վրա չորս ատլանտներով արձանախմբով քառակուսի ավազան է։ Ատլանտները պահում են դեպի վեր ցայտող շիթերով գավաթը։ Խումբը շրջապատված է պատվանդանների վրա գորտերով և կրիաներով, որոնց բերաններից ցայտում են հորիզոնական շիթեր։ Քաղաքային լեգենդը վկայում է, որ երիտասարդ քանդակագործն այդ երկկենցաղների մռութներին տվել է քաղաքի որոշ պաշտոնյաների դիմագծեր։ Քանդակները պատրաստված են բետոնից։

Հրապարակի նոր տեսարժանիքը 2016 թվականին կառուցված «Մեկ երկինք» պտտվող անիվն է։ Հարմարավետ խցիկով կարելի է բարձրանալ մինչև 65 մետր և վերևից դիտել քաղաքի թաղամասերն ու Դոն գետի շրջակայքը։ Անիվը բարձրությամբ երկրորդն է Ռուսաստանում։

## Պատկերասրահ

Upravlenie SKZhD.jpg|Հյուսիսկովկասյան երկաթուղու գլխավոր վարչության շենքը
Памятник "Воинам-освободителям города Ростова-на Дону от немецко-фашистских захватчиков в 1941-1943 гг.".jpg|«Գերմանաֆաշիստական զավթիչներից Դոնի Ռոստով քաղաքն ազատագրող զինվորներին» հուշարձանը
Teatr Gorkogo.jpg|Գորկու անվան թատրոնը
Театральный фонтан.JPG|Շատրվանը
Вечерний фонтан.jpg|Շատրվանը և «Մեկ երկինք» պտտվող անիվը


## Ծանոթագրություններ

Կատեգորիա:Դոնի Ռոստովի հրապարակներ
Էլ Ջերո

**Էլ Ջերո** (, ), ամերիկացի ջազային երաժիշտ և երգիչ, մեծ ճանաչում է ստացել 1970-ական թվականներին, «Գրեմմիի» 7-ակի մրցանակակիր, այն հազվագյուտ կատարողներից, որ մրցանակների է արժանացել երեք տարբեր կատեգորիաներում` ջազ, փոփ և ռիթմ ընդ բլյուզ։ Ջերոյի կատարողական ոճի առանձնահատկությունները կայանում են տաղանդավոր իպրովիզներում, հնչունային նմանակումներում և մեյնսթրիմ-ջազ ֆյուժն ժանրի փորձարարություններում։ Ջերրոն օգտագործում էր տարբեր տեմբրային ձևավորումներ և ինտոնացիայի օգտագործման զանազան ձևեր (գոռոց, լաց, ծիծաղ և այլն), հումորային հնարքներ, ինչպես նաև սքեթ, ինչի շնորհիվ մեծ ներդրում է ունեցել «գործիքային երգեցողության» զարգացման գործում։ Ըստ մամուլի արձագանքների՝ «հմայիչ Ջերոն կարողանում էր երգել հազարավոր ձայներով»։ 2001 թվականի մարտին աստղ է ստացել Հոլիվուդի «Փառքի ծառուղում»։

## Ծանոթագրություններ

## Արտաքին հղումներ
* 
* 
* 
* 
* 
* 
* 

Կատեգորիա:20-րդ դարի ամերիկացի երգիչներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի երաժիշտներ
Կատեգորիա:Ամերիկացի երգիչներ
Կատեգորիա:Ամերիկացի ջազմեններ
Կատեգորիա:Այովայի համալսարանի շրջանավարտներ
Կատեգորիա:Հոլիվուդյան փառքի ծառուղի
Կատեգորիա:Ջազմեններ
Կատեգորիա:Ամերիկացի երգահաններ
Կատեգորիա:Սոցիալական աշխատողներ
Կատեգորիա:Գրեմմի մրցանակակիր երգեր
Միրա Միրաքյան

**Միրա Ենոքի Միրաքյան** (), մաշկավեներաբան։ Բժշկական գիտությունների դոկտոր (1990), պրոֆեսոր (1991)։

Մաշկաբան, վեներաբան Ենոք Միրաքյանի դուստրը։

## Կենսագրություն
Միրա Միրաքյանը ծնվել է 1929 թվականին Երևանում մաշկավեներաբան Ենոք Միրաքյանի ընտանիքում։ 1953 թվականին ավարտել է Երևանի բժշկական ինստիտուտը։ 1953-1962 թվականներին աշխատել է Երևանի քաղաքային մաշկավեներաբանական դիսպանսերում, 1962 թվականից՝ Երևանի բժշկական ինստիտուտի մաշկավեներաբանական հիվանդությունների ամբիոնում, 1990 թվականից՝ վարիչ։ 1990 թվականից եղել է Հայաստանի մաշկավեներաբանների գիտական ընկերության նախագահ, 2000 թվականից՝ Էկոլոգիայի և կենսագործունեության անվտանգության միջազգային ԳԱ անդամ։

Աշխատանքները վերաբերում են մաշկավեներաբանության (մաշկային, մասնագիտական մաշկային, սնկիկային) մաշկավեներաբանության պատմության հարցերին։ Կազմել է «Հայաստանի Հանրապետության մաշկաբան-վեներաբանների 1924-1998 թվականների գիտական աշխատանքների մատենագիտության ուղեցույց» (ռուսերեն, 1998)։

## Երկեր
* Մակերեսային սնկային հիվանդություններ։ Կլինիկան, ախտապատճառները, ախտորոշումը, բուժումը, Երևան։ Հայաստան, 2003։
* Лепра (1996)
* Բոր։ (Պատմական ակնարկ, կլինիկա, համաճարակաբանություն), Երևան։ Երևանի պոլիգրաֆիկ. ձեռնարկ, 1996 (համահեղինակ)։
* Մաշկավեներաբանության արդիական հարցեր,  Երևան։ Լույս, 1995։
* Սնկային հիվանդություններ, Երևան։ Ա.հ., 1995 (համահեղինակ)։
* Պատմական ասպեկտների ներկայացումը մաշկավեներաբանության դասավանդման մեջ,  Երևան։ Ա.հ., 1990:
* История дерматологии и венерологии в Армении (1988)
* Առողջ ամուսնություն, առողջ ընտանիք, Երևան։ Հայաստան, 1983 (համահեղինակ)։
* Очерки по профессиональным грибковым заболеваниям (1981)
* Կանանց և երեխաների գոնորեա, Երևան։ Հայաստան, 1978։
* Մակերեսային և խորանիստ սնկային հիվանդություններ, Երևան։ Հայաստան, 1977։

## Գրականություն
* Айриян А. П. Армянские учёные-медики. - Ер., 1998 - 276 с. ISBN 99930-1-001-7.

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ մաշկավեներաբաններ
Կատեգորիա:Հայ պրոֆեսորներ
Կատեգորիա:Ոչ գեղարվեստական գրողներ
Հիզտիբուզտ

**Հիզտիբուզտ** (525, Սասանյան Պարսկաստան, գյուղ Քունարաստան - նոյեմբերի 9, 553, Դվին), ազգությամբ պարսիկ Հայաստանյայց Առաքելական Եկեղեցու սուրբ, նահատակ։

## Կենսագրություն
Հիզտիբուզտը ծնվել է 525 թվականին Սասանյան Պարսկաստանի Բերշապուհ գավառի Քունարաստան գյուղում՝ զրադաշտական մոգի ընտանիքում։ Նրա զրադաշտական անունը Մախոժ էր։ 549 թվականին նա ականատես է լինում պարսիկ քրիստոնյա Գրիգոր Մանաճիհր Ռաժիկի նահատակությանը, որը նրա վրա մեծ ազդեցություն է թողնում։ Այս դեպքն առիթ է դառնում, որ նա հետաքրքրվի քրիստոնեությամբ։

## Գրականություն
* Լիակատար վարք եւ վկայաբանութիւնք սրբոց, Հատընտիրք քաղեալք ի ճառընտրաց, հտ. Բ, Վենետիկ-Ս. Ղազար, 1874, էջ 124-130։
* **Ա. Յակոբեան**, Ծիծեռնավանքի եկեղեցու անուանումը, ՀԱ, 2000, էջ 135-196։
* **P. Peeters**, Une légende Syriaque de S. Iazdbozid:- "Analecta Bollandiana", t. XLIX, fasc. I-II, Bruxelles, 1931.
Ալբերտ Մայրապետյան

**Ալբերտ Խաչատուրի Մայրապետյան** (), հայ համաճարակաբան, հիգիենիստ, առողջապահության կազմակերպիչ։ Բժշկական գիտությունների դոկտոր (1999), պրոֆեսոր։ ՀՀ ԲԳԱ ակադեմիկոս (2003):

Կենսաբան Ստեփան Մայրապետյանի եղբայրը։

## Կենսագրություն
Ալբերտ Մայրապետյանը ծնվել է 1931 թվականին Նոր Բայազետում (այժմ՝ Գավառ)։ 1954 թվականին ավարտել է Երևանի բժշկական ինստիտուտը։ 1954-1964 թվականներին եղել է Կամոյի շրջանի շրջանային համաճարակագետ և շրջանային հիվանդանոցի ինֆեկցիոն բաժանմունքի վարիչ, 1964-1969 թվականներին՝ Մարտունու շրջանի շրջանային բուժմիավորման գլխավոր բժիշկ։ 1969-1989 թվականներին նշանակվել է ՀԽՍՀ առողջապահության նախարարության սանիտարահամաճարակային վարչության պետ, 1989-1991 թվականներին՝ առողջապահության փոխնախարար և ՀՀ գլխավոր պետական սանիտարական բժիշկ, 1991 թվականից՝ Շրջակա միջավայրի հիգիենայի և կանխարգելիչ թունաբանության ԳՀԻ տնօրեն։

1983 թվականին նախաձեռնել է ճառագայթաակտիվ մնացորդների Երևանի գերեզմանատան վերաթաղումը Հոկտեմբերյանի շրջանում (այժմ՝ Արմավիրի մարզ)։ Սպիտակի երկրաշարժից (1988) հետո իրականացրել է հակահամաճարակային միջոցառումներ, որոնց շնորհիվ խոշոր աղետների պատմության մեջ Հայաստանի Հանրապետությունն առաջինն է, որտեղ չեն գրանցվել համաճարակային բարդություններ։

Աշխատանքները վերաբերում են ՀՀ ազգաբնակչության շրջանում առողջ կենցաղի արմատավորման, վարակիչ հիվանդությունների դեմ պայքարի ու կանխարգելման, շրջակա միջավայրի առողջացման հարցերին։

Երևանի պետական բժշկական համալսարանում սահմանված է Ալբերտ Մայրապետյանի անվան կրթաթոշակ։

## Անդամակցություն
* ԽՍՀՄ առողջապահության նախարարության «Առողջապահության գերազանցիկ», 1962 (Կամոյի շրջանում դիֆթերիայի վերացումն ապահովելու համար)
* ՀՀ հիգիենիստների և սանիտարական բժիշկների գիտական ընկերությունների վարչության անդամ, 1972։
* Համաճարակաբանների և մանրէաբանների գիտական ընկերությունների վարչության անդամ, 1971:
* ՌԴ պետական քիմիացման կոմիտեի նախագահության անդամ, 1992 :
* Էկոլոգիական գիտությունների ակադեմիայի անդամ
* Կենսագործունեության անվտանգության միջազգային ակադեմիայի անդամ, 2001:

## Պարգևներ
* Պատվո նշան շքանշան
* ԽՍՀՄ ԺՏՆՑ ոսկե մեդալ, (1966)
* Ն. Ֆ. Գամալեայի մեդալ, (1966)
* Լ. Պաստյորի մեդալ, (1967) 
* Մ. Վ. Լոմոնոսովի ոսկե մեդալ,

## Երկեր
* Организация и тактика гигиенических и противоэпидемических мероприятий в условиях стихийных бедствий и массовых катастроф, Е. 2000 (համահեղինակ).

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ ակադեմիկոսներ
Կատեգորիա:Հայ համաճարակաբաններ
Կատեգորիա:Հայ հիգիենիստներ
Կատեգորիա:Հայ պրոֆեսորներ
Սերգեյ Սարաջյան

**Սերգեյ Գեորգիի Սարաջյան** (), հայ դաշնակահար։ Երևանի Կոմիտասի անվան պետական կոնսերվատորիայի ռեկտորը 2002-2011 թվականներին։

## Կենսագրություն
Սերգեյ Սարաջյանը ծնվել է 1945 թվականին Երևանում, դաշնակահար, կոմպոզիտոր Գեորգի Սարաջևի և երգչուհի Աննա Սարաջյանի ընտանիքում։ 1974 թվականին ավարտել է Երևանի Կոմիտասի անվան պետական կոնսերվատորիայի դաշնամուրի բաժինը, այնուհետև դասավանդել նույն ամբիոնում (պրոֆեսոր)։ 1977-1987 թվականներին եղբոր՝ Վահրամ Սարաջյանի հետ հյուրախաղերով հանդես է եկել Հայաստանում և արտերկրում։ Բազմիցս եղել է հանրապետական և միջազգային երաժշտական մրցույթների և փառատոների ժյուրիի նախագահ, վարպետության դասեր է տվել Հայատանում և արտերկրում։ Հիմնադրել է Երևանի կոնսերվատորիայի հրատարակչությունը և հրատարակել «Երաժիշտ» թերթը։ 2002-2011 թվականներին եղել է Երևանի Կոմիտասի անվան պետական կոնսերվատորիայի ռեկտորը։

## Պարգևներ
* ՀՀ կրթության և գիտության նախարարության ոսկե մեդալ, 2005
* ՀՀ «Հայրենիքին մատուցած ծառայությունների համար» 2-րդ աստիճանի մեդալ, 2011

## Ընտանիք
* Հայր՝ Գեորգի Սարաջև
* Մայր՝ Աննա Սարաջյան, երգչուհի
* Եղբայր՝ Վահրամ Սարաջյան, թավջութակահար
* Դուստր՝ Աննա Սերգեյի Սարաջյան

## Ծանոթագրություններ

## Արտաքին հղումներ
* Երևանի Կոմիտասի անվան պետական կոնսերվատորիա, Դաշնամուրային ֆակուլտետ

Կատեգորիա:Երևանի Կոմիտասի անվան պետական կոնսերվատորիայի ռեկտորներ
Կատեգորիա:Հայ դաշնակահարներ
Ծիծեռնակի պոչը (կտավ)

**Ծիծեռնակի պոչը. աղետների շարք** (), Սալվադոր Դալիի վերջին կտավն է։ Նկարիչն այն ավարտել է 1983 թվականի մայիսին որպես Ռենե Տոմի մաթեմատիկական աղետների տեսության վրա հիմնված շարքի  վերջին մաս։ Նկարը ստեղծվել է Պուբոլի ամրոցում։

## Նկարագրություն
Տոմն առաջարկել է քառաչափ տարածություն, որտեղ կան յոթ հնարավոր հավասարակշիռ մակերեսներ, հետևաբար, յոթ հնարավոր անընդհատություններ կամ «տարրական աղետներ»՝ ծալքերի տիպի աղետ, լուսնի եղջյուրի տիպի աղետ, ծիծեռնակի պոչի տիպի աղետ, թիթեռի տիպի աղետ, հիպերբոլիկ ումբիլիկ տիպի աղետ, էլիպսաձև ումբիլիկ տիպի աղետ, այլաբանական ումբիլիկ տիպի աղետ։ Դալիի ծիծեռնակի պոչի տեսքը վերցված է Տոմի քառաչափ գրաֆների համանուն տիպի աղետից՝ համախմբված երկրորդ աղետի գրաֆի հետ՝ s-կորը, որը Տոմն անվանում է «լուսնի եղջյուր»։ Տոմի մոդելը ներկայացված է թավջութակի էլեգանտ կորերի և երաժշտական գործիքի f-անման անցքերի հետ, և եթե նրանք չունեն f-անման փոսիկը, հավասարապես նշանակում է մաթեմատիկական անալիզի ինտեգրալի խորհրդանիշ՝ \int_{}^{}:

1979 թվականին իր ելույթում Դալին Տոմի աղետների տեսությունը նկարագրեց որպես «աշխարհի ամենագեղեցիկ գեղագիտական տեսություն»։ Նա նաև վերհիշեց Տոմի հետ իր առաջին և միակ հանդիպումը, որի ժամանակ Տոմը Դալիին ենթադրաբար ասել է, որ ինքն ուսումնասիրել է տեկտոնական սալերը, որից հետո Դալին Տոմին հարց է տվել  ֆրանսիական Պերպինյան քաղաքի երկաթուղային կայարանի մասին (Իսպանիայի սահմանի մոտ), որն ըստ արվեստագետի 1960-ական թվականներին տիեզերքի կենտրոնն էր։

## Ծանոթագրություններ

Կատեգորիա:1983 նկարներ
Կատեգորիա:Սալվադոր Դալիի նկարներ
Քիրսի Քլեմոնս

**Քիրսի Նիքոլ Քլեմոնս** (, ), ամերիկյան դերասանուհի և երգչուհի։ Հայտնի է իր Քասանդրա «Դիգի» Էնդրյուս դերով 2015 թվականի կատակերգություն դրամա «Թմրանյութ» ֆիլմում։ Նա նաև հայտնի է Amazon Studios-ի «Թափանցիկ» և CBS-ի «Պահպանված» հեռուստասերիլներում իր կատարած դերերով։ Նա մարմնավորում է Այրիս Ուեսթին DC-ի ընդարձակ տիեզերքում։

## Կյանք և կարիերա
Քլեմոնսի հայրը աֆրոամերիկացի է, իսկ մայրը եվրոպացի։

Իր կարիերայի վաղ տարիներում մարմնավորել է Կիռա Սթառին Disney Channel-ի «Օսթին և Էլի» սիթքոմում։ Նա նաև խաղացել է Disney Channel-ի «Ամպ 9» ֆիլմում։ Քլեմոնսը կատարել է հրավիրված դեր «CSI։ Հանցանքի վայր» հեռուստասերիալում։ 2014 թվականին նա նկարահանվել է Թրեյ Սոնգզի *«SmartPhones»* տեսահոլովակում, որտեղ նա երգչի սիրային հետաքրքրությունն է, ով հեռախոսի միջոցով բռացնում է նրան դավաճանեոլու պահին։

2014 թվականից Քլեմոնսը մարմնավորում է Բիանկային կատակերգական «Թափանցիկ» հեռուստասերիալում։ Մարմնավորել է Սոֆիային MTV  հեռուստաալիքի «Աչքի կոնֆետ» հեռուստասերիալում։ Հեռուստասերիալը ունեցավ ընդամենը մեկ եթերաշրջան։ Նա կատարել է հրավիրված դեր «Նորեկը» հեռուստասերիալում , որտեղ մարմնավորում էր Ուիթսոնի սիրային հետաքրքրություն՝ Քեյ Սիին։

Քլեմոնսը կարահանվել է Լեդի Գագայի «Til It Happens to You» երգի տեսահոլովակում։ Ջոշ Հաթչերսոնի հետ միասին նկարահանվել է DJ Snake-ի «Middle» երգի տեսահոլովակում։ 2016 թվականին նա մարմավորել է Չեյսին Netflix հեռուստաալիքի «Հեշտ» հեռուստասերիալում։ Նա պետք է մարմնավորի Այրիս Ուեսթին 2018 թվականին սպասվող *«Ֆլեշ»* ֆիլմում։

## Ֆիլմագրություն
### Ֆիլմ

### Հեռուստասերիալ

### Վեբ

### Տեսահոլովակ

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երգչուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Հյուսիս-հարավ (հեռուստասերիալ)

**Հյուսիս- հարավ** (), թուրքական հեռուստասերիալ, որը ցուցադրվել է Kanal D հեռուստաալիքով։ Հեռուստասերիալի սցենարիստներն են Էջե Յորենչը և Մելեք Գենչօղլուն։ Գլխավոր դերերում հանդես են գալիս Քըվանչ Թաթլըթուղը և Բուղրա Գյուլսոյը։ Քըվանչը հանդես է գալիս Քուզեյի դերում (հյուսիս), ով ստամբուլցի խոհարարի որդի է։ Նոր է ազատվել կալանավորումից։ Բուղրան հանդես է գալիս Գյունեյի դերում (հարավ)։ Նրա կատարած հանցագործության համար կալանավորել են նրա եղբորը՝ Քուզեյին։

Հեռուստասերիալը արտադրվել է Ay Yapım պրոդյուսերական ընկերության կողմից և ցուցադրվել է Kanal D-ով: Համարվում է Թուրքիայի ամենառեյտինգային հեռուստասերիալներից մեկը։ Հեռուստասերիալի առաջին սերիան ցուցադրվել է 2011 թվականի սեպտեմբերի 7-ին։ Վերջին սերիան ցուցադրվել է 2013 թվականի հունիսի 26-ին։ Ընդհանուր առմամբ հեռուստասերիալը բաղկացած է եղել 80 սերիաներից։ Ցուցադրվել է աշխարհի 56 երկրներում։

## Սցենար
Սա պատմություն է երկու եղբայրների մասին, ովքեր սիրում են միևնույն կնոջը։ Քուզեյը համարձակ է, անվախ և բռնկուն։ Գյունեյը ավագ եղբոր հակապատկերն է։ Նա ունի հանգիստ բնավորություն, համբերատար է, չի գործում, առանց մտածելու։ Միակ նմանությունը, որ ունեն եղբայրները սերն է Ջեմրեյի նկատմամբ։ Ջեմրեն նոր է տեղափոխվել թաղամաս։ Քուզեյը սիրահարվում է Ջեմրեյին, սակայն չգիտի, որ Ջեմրեն և Գյունեյը սիրում եմ միմյանց։ Նրանց միասին տեսնելուց հետո Քուզեյը թևաթափ է լինում։ Երկու եղբայրները մեքենայի տակ են գցում անցորդի։ Չնայած որ Գյունեյն է լինում ավտոմեքենայի ղեկին, Քուզեյը մեղքը վերցնում է իր վրա։ Քուզեյին դատապարտում են չորս տարվա ազատազրկման։

Հեռուստասերիալը սկսվում է այն պահից, երբ Քուզեյը դուրս է գալիս բանտից։ Շատ շուտով նա հասկանում է, որ ոչինչ առաջվանը չէ։

## Ծանոթագրություններ
 

Կատեգորիա:Թուրքական հեռուստասերիալներ
Լա Լիգա 1943-44

**[[Լա Լիգա]] 1943-1944** մրցաշրջանը սկսվել է 1943 թվականի սեպտեմբերի 29-ին և ավարտվել 1944 թվականի ապրիլի 9-ին։ Մրցաշրջանի արդյունքում հաղթել է Վալենսիա ՖԱ-ն, ինչը նրա երկրորդ չեմպիոնությունն էր։

Մրցաշրջանին մասնակցել են հետևյալ ակումբները`

## Ակումբների տեղագրություն

## Եզրափակիչ աղյուսակ

### Դիրքային փոփոխություն

 


## Գլխավոր ռմբարկուներ

## Ծանոթագրություններ

## Արտաքին հղումներ
*LFP վեբկայք

Կատեգորիա:Լա Լիգայի մրցաշրջաններ
Կատեգորիա:1943 ֆուտբոլում
Կատեգորիա:1944 ֆուտբոլում
Դատվածություն

**Դատվածություն**, դատապարտված անձի իրավունքները սահմանափակող իրավական հետևանք։ Դատվածությունը նոր հանցագործություն կատարած անձի համար, որպես կանոն, պատիժը ծանրացնող հանգամանք է, օրենքով նախատեսված դեպքերում նաև անձնապես վտանգավոր կրկնահանցագործ ճանաչելու հիմք։ Դատվածություն ունոցող անձը կրկին դատապարտվելիս, որպես կանոն պատիժը կրում է խիստ ռեժիմի գաղութներում։ Դատվածության հետևանքով սահմանափակվում է անձի որոշակի պաշտոններ վարելու կամ որոշակի գործունեությամբ զբաղվելու, կամ ինչպես նաև բնակավայր ընտրելու իրավունքը։ Տասը տարուց ավելի ժամկետով ազատագրված անձի դատվածությունը վերացվում է դատարանի որոշմամաբ, մյուս դեպքերում՝ օրենքով նախատեսված ժամկետը լրանալուց հետո՝ ինքնաբերաբար։ Դատարանն իրավահասու է հասարակական կազմակերպությունների միջնորդությամբ դատվածությունը վերացնել, նախքան օրենքով սահմանված ժամկետներն անցնելը, դրա համար համապատասխան հիմքերի առկայության դեպքում։ Դատվածության վերացվելուց կամ մարվելուց հետո անձի իրավունքները վերականգնվում են։

Կատեգորիա:Քրեական դատավարական իրավունք
Կատեգորիա:Քրեական իրավունք
Box Office Mojo

**Box Office Mojo**, 1999 թվականին ստեղծված կայք է, որը սիստեմատիկ հետևում է շահույթի շրջանառությանը։ Box Office Mojo-ն գնվել է Internet Movie Database-ի կողմից և պատկանում է Amazon.com-ին։ Կայքը լայնորեն օգտագործվում է որպես կինոարդյունաբերության տվյալների աղբյուր։ 2014 թվականի հոկտեմբերի 10-ին կայքի URL-ն հղվել էր Amazon-ի IMDB.com կայքին, սակայն էջը հաջորդ օրը վերադարձավ նախկին տեսքին՝ առանց ոչ մի բացատրության։

## Պատմություն
Բրենդոն Գրեյը ստեղծել է կայքը 1999 թվականին։ 2002 թվականին Գրեյը համագործակցել է Շոն Սոլսբերիի հետ և կայքի ընթերցողների թիվը հասել է մոտավորապես 2 միլիոնի։ 2008 թվականի հուլիսին կայքը գնվել է Amazon.com-ի և դրա մասնաճյուղ Internet Movie Database-ի կողմից։

2002-2011 թվականներին կայքը ուներ ֆորումներ, որը շատ հայտների երկրպագուների շրջանում։ Այդ ժամանակ կայքում կային տարբեր ֆիլմերի վիդեոխաղեր, վիկտորինաներ և տեստեր, սակայն դրանք անհայտ պատճառներով հետաձգվեցին։ Box Office Mojo ուներ ավելի քան 16,500 գրանցված օգտատերերով ֆորումներ։ 2011 թվականի նոյեմբերի 2-ին ֆորումները պաշտոնապես փակվեցին, ինչպես նաև օգտատերերի հաշիվները և նրանք հրավիրվեցին IMDb կայք, չնայած որ այնտեղ նույն պայմանները չկային։

## Box Office Mojo International
Box Office Mojo International-ը տեղեկացնում է Ավստրալիայի, Չեխիայի, Ֆրանսիայի, Գերմանիայի, Ճապոնիայի, Լիտվայի, Նիդերլանդների, Ֆիլիպինների, Նորվեգիայի, Ռուստաստանի և ԱՊՀ-ի, Հարավային Կորեայի, Թայվանի, Մեծ Բրիտանիայի և Հնդկաստանի սպասվող ֆիլմերի թողարկման ծրագրերը։

## Վերահղում IMDb-ին, հոկտեմբեր, 2014
2014 թվականի հոկտեմբերի 10-ին Box Office Mojo-ի էջը վերահղվեց IMDb-ի կայքէջին, սակայն հետ փոխվեց հաջորդ օրը։

Փակման մասին հարցերը ուղղված IMDb-ի և Amazon-ի ներկայացուցիչներին մնացին անպատասխան։ Ոչ Բրենդոն Գրեյը, ով ստեղծել էր կայքը, սակայն լքել էր այն, և ոչ էլ Ռեյ Սաբերսը՝ կայքի օպերատորը չարձագանքեցին։ Ռեյ Սաբերսը իր Թվիթթերի կայքում ասաց կայքի վերադարձի մասին, սակայն նաև ասաց, որ չի պատասխանելու փակման հետ կապված հարցերին։ Սաբերսը յոթ ամիս անց լքեց կայքը։

## Ծանոթագրություններ

## Արտաքին հղումներ
* Պաշտոնական կայքէջ

Կատեգորիա:1999 հիմնադրումներ
Կատեգորիա:ԱՄՆ-ի կայքեր
Կատեգորիա:Ինտերնետային տվյալների բազաներ
Կատեգորիա:ՆԱՍԴԱՔ-ում ցուցակված ընկերություններ
Կատեգորիա:Ֆիլմային կայքեր
Քրիստինա Սենկևիչ

**Քրիստինա Սենկևիչ** (, ), թատրոնի և կինոյի, ռադիոյի, հեռուստատեսության և կաբարեի լեհ դերասանուհի։

## Կենսագրություն
Քրիստինա Սենկևիչը ծնվել է 1935 թվականի փետրվարի 14-ին Լեհաստանի Օստրուվ-Մազովեցկա քաղաքում։ Նրա ընտանիքը ծագումով Գրոդնո շրջանից էր։ Ծնողները զոհվել են Երկրորդ համաշխարհային պատերազմի ժամանակ. հորը սպանել են Օրանիենբուրգ համակենտրոնացման ճամբարում, մայրը մահացել է հիվանդությունից։ Պատերազմից հետո Քրիստինային և նրա եղբորը՝ Ռիշարդին, գտել է իրենց հոր զարմուհին։ Քրիստինային հորաքույրը վերցրեց իր մոտ Շչիտինո, իսկ եղբայրը մնաց Լոձի մանկատանը։

1957 թվականին Քրիստինան ավարտել է Վարշավայի գեղարվեստի ակադեմիան։ Սենկևիչն իր առաջնելույթն ունեցավ համալսարանն ավարտելուց երկու տարի շուտ՝ 1955 թվականի սեպտեմբերի 1-ին, խաղալով Studencki Teatr Satyryków թատրոնում (Ուսանողական երգիծական թատրոն)։ Լեհ հայտնի կինոքննադատ Քշիշտոֆ Թեոդորը նկարագրել նրան որպես STS-ի վարդագույն երևույթ (różowe zjawisko STS-u): 1958 թվականին առաջին անգամ նկարահանվում է ռեժիսոր Վոյցեխ Հասի «Հրաժեշտ» ֆիլմում։ Այդ ժամանակվանից նա հայտնվում է ավելի քան քսան ֆիլմներում, որոնցից են «Jutro Premiera»-ն (1962), «Lekarstwo na Miłość»-ը (1967) և «Rzeczpospolita Babska»-ն (1969)։

1958-1966 թվականներին  երգել և խաղացել է «Տարիքով ջենթլմենների կաբարե» լեհական հեռուստատեսային ծրագրում։

Իր թատերական կարիերայի ընթացքում խաղացել է այնպիսի թատրոններում, ինչպիսիք են Ատենեում թատրոնը, TR Վարշավան, Պոզնանի լեհական թատրոնը, Վոլայի թատրոնը, Ռամպայի թատրոնը, Ֆինիեստայի թատրոնը և Վարշավայի կոմեդիայի թատրոնը։

2014 թվականին կաթված է տարել, իսկ մեկ տարի անց նրա մոտ հայտնաբերվել է աչքերի մելանոմա։ Մահացել է 2017 թվականի փետրվարի 12-ին Վարշավայում։

## Ծանոթագրություններ

## Արտաքին հղումներ
* 

Կատեգորիա:21-րդ դարի երգչուհիներ
Կատեգորիա:Թատրոնի դերասանուհիներ
Կատեգորիա:Լեհ դերասանուհիներ
Կատեգորիա:Կինոդերասաններ
Կատեգորիա:Հեռուստատեսային դերասաններ
Կաչաղակը կախաղանին (կտավ)

**Կաչաղակը կախաղանին** (), Պիտեր Բրեյգել Ավագի նկարը։ Ստեղծվել է 1658 թվականին, նկարված է յուղաներկով փայտի վրա։ Պահպանվում է Դարմշտադտի` Հեսսենի երկրամասի թանգարանում։

## Նկարագրություն
Նկարի կենտրոնական մասը զբաղեցնում է կախաղանը։ Այն կտավը բաժանում է երկու մասերի` ավելի «բաց» աջ հատվածի և «փակ» երկրորդ հատվածի։ Կախաղանին կաչաղակ է նստել։ Թռչունը խորհրդանշում է շատախոսությունը, որ հանգեցնում է չարախոսության և դավաճանության։ Կախաղանի ստորին մասում պարող գյուղացիների կերպարը հավանաբար ակնարկ է ֆլամանդական ասացվածքին. «Կախաղան տանող ճանապարհն անցնում է ուրախ մարգագետիններով»։ Կտավը Բրեյգել Ավագի (1525-1569) ուշ շրջանի գործերից է. նկարվել է նկարչի մահից մեկ տարի առաջ։ Նկարիչը բարձր է գնահատել իր աշխատանքը` այն ժառանգություն թողնելով կնոջը` Մեյկեն Կուկին։ Բանահյուսության թեմային Բրեյգելը ավելի վաղ շրջանում էլ էր անդրադարձել։ Այդ գործերից առավել հայտնի է «Ֆլամանդական ասացվածքներ» նկարը։

Բրեյգելի աշխատանքներին բնորոշ է վերևից պատկերելու սովորույթը։ Այդ տեսանկյունից նայելիս դիտողը կատարվածի անուղղակի մասնակիցն է դառնում։ Բնապատկերը ներկայացնում է գործողությունների կատարման առանձնահատկության ողջ աշխարհայացքը. պարող գյուղացիների անհոգությունը հակադրվում է հսկայական կախաղանին, որը նրանք կարծես չեն էլ նկատում։ Ամենայն հավանականությամբ, միջնադարի մարդու գիտակցության համար հակադրությունն այդքան էլ արտասովոր չէր։ Շատ հաճախ մահավճիռն իրականացնելու գործիքը` կախաղանը, տեղադրվում էր մարդաշատ վայրերում բոլորին ի տես։ Այդ պատճառով կախաղանին առընթեր ուրախությունը դաժան իրականություն կարող էր լինել։

Կախաղանը իր տեսքով նման է անհնարին պատկերի։

Բնանկարը կտավում դեկորատիվ, բայց իմաստավորված դեր ունի. դա մի ամբողջ աշխարհայացքի արտացոլումն է։ Բրեյգելը այդ աշխարհայացքում պահպանում է սրբապատկերների ավանդույթը, որտեղ բնապատկերի ֆոնին կատարվող իրադարձությունները տիեզերական հնչեղություն են ստանում։

## Կտավի համատեքստ
Ժամանակակիցների կողմից կախաղանն ընկալվում էր որպես պայքար այլախոհների դեմ։ Բրեյգելը քսան տարեկան էր, երբ Ամստերդամում  և այլ քաղաքներում անաբապտիստների այրումը զանգվածային բնույթ է ստանում։ Երբ քառասուն տարեկան էր, Բրյուսել է մտնում հերցոգ Ֆեռնանդո Ալբայի բանակը։ Հետագա տարիներին Ալբան կատաղի մոլուցքով ոչնչացնում է հերետիկոսներին. մի քանի հազար նիդերլանդցիներ մահվան դատավճռի են արժանանում։ Կախաղանը սպասում էր քարոզիչներին, որոնք զանգվածների մեջ տարածում էին նոր հավատը` բողոքականությունը։ Ալբայի ահաբեկչությունը իրականացվում էր մատնությունների, ասեկոսեների հիման վրա։ Այդ հանգամանքը հաշվի առնելով` կաչաղակի` որպես շատախոս թռչնի կերպարը պատահական չէ կտավում։

## Դրվագներ կտավից

Elster am Galgen.jpg|Կաչաղակը
Pieter Bruegel the Elder - Magpie on the Gallow (detail) - WGA03338.jpg|Քաղաքը


## Ծանոթագրություններ

## Գրականություն
* *Ս. Լ. Լվով* Պիտեր Բրեյգել Ավագ — Հրատարակչություն։ ТЕРРА, 1998.
* *Ա. Յու. Կորոլյովա* XV—XVII դարերի Նիդերլանդների մեծ նկարիչները — М.: «ՕԼՄԱ-ՊՐԵՍՍ կրթություն», 2005.
* artclassic.edu.ru 

Կատեգորիա:1568 նկարներ
Գերբնական (5-րդ եթերաշրջան)

Ամերիկական **«[[Գերբնական (հեռուստասերիալ)|Գերբնական»]] միստիկ հեռուստասերիալի հինգերորդ եթերաշրջանն** ստեղծվել է Էրիկ Կրիպեի կողմից։ Պրեմիերան տեղի է ունեցել The CW հեռուստաալիքով 2009 թվականի սեպտեմբերի 10-ին, իսկ վերջնական սերիան թողարկվել է 2010 թվականի մայիսի 13-ին։ Կազմված է 22 սերիաներից։

Սերիալը պատմում է երկու եղբայրների՝ գերբնական արարածների որսորդների մասին, ովքեր ճամփորդում են ԱՄՆ-ում սև գույնի 1967 թվականի Chevrolet Impala-ով՝ հետազոտելով գերբնական երևույթները, որոնցից շատերը քաղաքների լեգենդների մասին են, ինչպես նաև պայքարում են չար արարածների դեմ։

## Սյուժե
Ջարդվել է վերջին կնիքը, Լյուցիֆերն ազատ է և պատրաստվում է կատարել Արմագեդոնը։ Դրանում նրան ակտիվորեն օգնում են Արմագեդոնի չորս հեծյալները։ Աշխարհի վերջը չի լինի առանց երկու հրեշտակապետերի՝ Միքայելի և Լյուցիֆերի կռվի։ Սակայն նրանք չեն կարող կռվել Դրախտի համար առանց իրենց հատուկ զենքերի։ Միքայելի թուրը՝ իր ամենագլխավոր զենքը, կորած է, և նա պետք է գտնի այն, մինչև Լյուցիֆերին վանդակում կրկին փակելը։

Միքայելի և Լյուցիֆերի կռիվը կխորտակի Երկիր մոլորակի մոտավորապես կեսը և նրա բնակիչներին. Վինչեստերները ոչ մի կերպ չեն թողնի, որ դա տեղի ունենա։ Նրանք կարողանում են գտնել մեկ այլ, ավելի անվտանգ միջոց Լյուցիֆերի հաղթելու համար։

## Դերերում

### Գլխավոր հերոսներ
* Ջարեդ Պադալեկի — Սեմ Վինչեստեր(22 սերիա) / Լյուցիֆեր (2 սերիա)
* Ջենսեն Էքլզ — Դին Վինչեստեր (22 սերիա)
* Միշա Քոլինզ — Կաստիել (14 սերիա)

### Հրավիրված դերասաններ

* Ջիմ Բիվեր — Բոբբի Սինգեր (10 սերիա)
* Մարկ Պելեգրինո — Լյուցիֆեր (5 սերիա)
* Ռոբ Բենեդիկտ — Չակ Շերլի (4 սերիա)
* Կուռտ Ֆուլլեր — Զաքարիա (4 սերիա)
* Մարկ Շեփարդ — Կռոուլի (3 սերիա)
* Ջեյք Աբել — Ադամ Միլլիգան / Միքայել (2 սերիա)
* Ֆերիս Սամանտա — Էլլեն Հարվելլ (2 սերիա)
* Մետտ Ֆրյուեր — Մոռ (2 սերիա)
* Ռեյչել Մայներ — Մեգ Մասթերս (2 սերիա)
* Էմիլի Պերկինս — Բեկկի Ռոզեն (2 սերիա)
* Սինդի Սեմպսոն — Միզա Բրեյդեն (2 սերիա)
* Ռիչարդ Սպեյթ կրտսեր — Գաբրիել (2 սերիա)
* Ալոնա Տալ — Ջո Հարվելլ (2 սերիա)

* Դեմոր Բառնս — Ռաֆաիլ (1 սերիա)
* Ա. Ջ. Բակկլի— Էդ Զեդդմոր (1 սերիա)
* Թրեյսի Դինվինդի — Պամելա Բառնս (1 սերիա)
* Ջոն Գրիզ — Մարտին Քրիզեր (1 սերիա)
* Չեդ Լինդբերգ — Էշ (1 սերիա)
* Ջուլի Մաքնիվեն — Աննա Միլտոն (1 սերիա)
* Էդրիանն ՊԱլիկի — Ջեսսիկա Մուռ (1 սերիա)
* Ջուլիան Ռիչինգս — Մահ (1 սերիա)
* Սամանտա Սմիթ — Մերի Վինչեսթեր (1 սերիա)
* Թրևիս Ուելստեր — Հարրի Սպենգլեր (1 սերիա)
* Սթիվեն Ուիլյամս — Ռուֆուս Տյորներ (1 սերիա)
* Յնգ Բելլամի — Լյուցիֆեր (1 սերիա)

## Սերիաներ



## Ծանոթագրություններ

## Արտաքին հղումներ
* Պաշտոնական կայք 
* «Գերբնական» հեռուստասերիալի սերիաների ցանկը  TV.com կայքում

Կատեգորիա:«Գերբնական» հեռուստասերիալի եթերաշրջաններ
Կատեգորիա:Գերբնական
Ալբերտո Բելսուե

**Ալբերտո Բելսուե Արիաս** (, ), իսպանացի ֆուտբոլիստ, պաշտպան։

## Ակումբային կարիերա
Մասնագիտական կարիերան սկսել է «Էնդեսա Անդորրա» ակումբում։ 1988 թվականին տեղափոխվել է «Ռեալ Սարագոսա», որտեղ անցկացրել է ավելի քան 300 խաղ և օգնել ակումբին նվաճել ազգային գավաթն ու Գավաթակիրների գավաթը։

Հետո ելույթ է ունեցել «Դեպորտիվո Ալավեսի» և «Նումանսիա» ակումբներում, որտեղ երկու դեպքերում օգնել է թիմերին դուրս չմնալ բարձրագույն դիվիզիոնից։ Խաղացողի կարիերան ավարտել է հունական «Իրակլիսում»։

## Կարիերան հավաքականում
Իսպանիայի ազգային հավաքականում դեբյուտը կատարել է 1994 թվականի նոյեմբերի 16-ին՝ մասնակցելով Եվրոպայի 1996 թվականի առաջնության որակավորման՝ Դանիայի հավաքականի դեմ խաղին, որն ավարտվել է 3ː0 հաշվով։ Հավաքականի կազմում մասնակցել է Անգլիայում կայացած Եվրոպայի 1996 թվականի առաջնությանը, որի ընթացքում մասնակցել է երկու խաղում (Բուլղարիայի դեմ խմբային փուլում և Անգլիայի դեմ քառորդ եզրափակչում)): Հավաքականի կազմում Բելսուեն մասնակցել է ընդհանուր առմանբ 17 խաղի։

## Ձեռքբերումներ
### Ակումբային
* Իսպանիայի գավաթակիր - 1993/1994 թթ.
* ՈՒԵՖԱ գավաթակիրների գավաթի դափնեկիր - 1994/1995 թթ.

## Ծանոթագրություններ

## Արտաքին հղումներ
*National team data
*

Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռեալ Սարագոսայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Զարդ՝ անվաձև սկավառակներով

**Զարդ՝ անվաձև սկավառակներով**, մ. թ. ա. 12-11-րդ դարերում Սևանի ավազանում հայտնաբերված զարդ, որը ներառված է Հայաստանի պատմության թանգարանի հավաքածուում 20-237 համարի ներքո։

## Նկարագրություն
Ճաղավոր անիվի պատկերով, աժուր սկավառակներից կազմված միաձույլ զարդեր են։ Սկավառակների զույգերը միացած են միջնաձողով՝ ներկայացնելով կառքի խիստ ոճավորված մոդել, որի թափքը, քաշանը և լուծը ընդհանրացված են։ Անկասկած, այս առարկաները պաշտամունքային բնույթի են և խորհրդանշում են երկնային կառքով Արեգակի անընդհատ շրջապտույտը։ Այդ է հաստատում նաև անիվներից մեկի վրա նստած թռչնի մինիատյուր ֆիգուրան, որը Արեգակի ավետաբերն էր և նրա ապոտրեոֆը։ Նման կառքերը հայտնի են Սյունիքի և Գեղամա լեռների ժայռապատկերներից։

## Ծանոթագրություններ

## Աղբյուրներ
* Հայացք բրոնզե դարից, Ալբոմ-կատալոգ, Հայաստանի պատմության թանգարան, 2010։ 
* Հասմիկ Իսրայելյան - Պաշտամունքն ու հավատալիքները ուշ բրոնզեդարյան Հայաստանում, Երևան, 1973։

Կատեգորիա:Հայաստանի պատմության թանգարանի նմուշներ
Կատեգորիա:Հնագիտական գտածոներ
Կարաս (մ․թ․ա․ 10-9-րդ դարեր, Դվին)

**Կարաս**, մ. թ. ա. 10-9-րդ դարերում Դվինում հայտնաբերված կարաս, որը ներառված է Հայաստանի պատմության թանգարանի հավաքածուում 2121-276 համարի ներքո։

## Նկարագրություն
Կարասի գնդաձև իրանը բոլորված է հորիզոնական չորս շարքով։ Վերին գոտին հարդարված է աստղային երկիրնքը խորհրդանշող շրջաններով, ցուլերի ծեփածո երեք գլուխներով ու ունկանման երեք ելուստներով։ Երկրորդ գոտու վրա վազող այծեր են, որոնց հետևում է շունը։

Կենդանիները, կարծես, ճախրում են օդում՝ շրջապատված արևային ու աստեղային նշաններով, որով ընդգծվում են նրանց պատկանելությունը երկնային ոլորտին։ Ստորին երկու գոտիների վրա մեկական գալարվող օձերի ռելիեֆ պետկերներ են, շուրջը՝ արևային նշաններ։

Անոթի զարդահարդարման մեջ սիմվոլների նման զուգակցությունը՝ ցուլեր, այծեր, օձեր, շներ, աստեղային և արևային նշաններ, առկա են Հայաստանի մ. թ. ա III-II հազարամյակների պաշտամունքային հուշարձաններում (ժայռապատկերներ, կավանոթներ, բրոնզե գոտիներ, դաշույներ և այլ)։

## Ծանոթագրություններ

## Աղբյուրներ
* Հայացք բրոնզե դարից, Ալբոմ-կատալոգ, Հայաստանի պատմության թանգարան, 2010։ 
* Հասմիկ Իսրայելյան - Պաշտամունքն ու հավատալիքները ուշ բրոնզեդարյան Հայաստանում, Երևան, 1973։

Կատեգորիա:Հայաստանի պատմության թանգարանի նմուշներ
Կատեգորիա:Հնագիտական գտածոներ
Կրծքազարդ (մ․թ․ա․ 22-21-րդ դարեր, Քարաշամբ)

**Կրծքազարդ**, մ․թ․ա․ 22-21-րդ դարերում Քարաշամբում հայտնաբերված զարդ, որը ներառված է Հայաստանի պատմության թանգարանի հավաքածուում 2867-4 համարի ներքո։

## Նկարագրություն
Կենտրոնում անկանոն օվալի ձև ունեցող կարմրաշագանակագույն ագաթե կուլոն է (7 × 5 սմ), որը կենտրոնում ունի երկայնական միջանցիկ անցք թելի վրա հանգնելու համար։ Զարդի երկու կողմերին շարված են սարդիոնե երկկոնաձև ուլունքները, ապա սիմետրիկ հաջորդականությամբ՝ տարբեր ձևեր ունեցող ոսկյա և սարդիոնե ուլունքահատեր։ Կրծքազարդն ավարտվում է սնամեջ երկկոնաձև ոսկե մանր ուլունքների 4-ական շարքերով։ Պատրաստման տեխնիկայով առանձնապես ուշագրավ են զարդի մաս կազմող գլանաձև երկու սնամեջ խոշոր ուլունքները, որոնք դրոշմադրվագրված են խոշոր հատիկազարդերով և ուլունքների բաժանարարներով։

Կրծքազարդի ուլունքների մեջ իրենց տիպով եզակի են ուլունքների երկու բաժանարարները։ Դրանք երկշերտ, ոլորազարդով եզրագծված քառակուսիներ են, որոնց մակերեսին շարքերով կանգնած են բրգաձև «վազող պարույրներ»։ Դրանց կենտրոնում՝ խորը ակնավնի մեջ ագուցված է վարդագույն սերդոլիկե ակ։ Քառակուսիների հակառակ կողմում 4 շարքով զոդված են 12 խողովակներ, որոնց միջով անցնում են կրծքազարդի մաս կազմող ուլունքաշարի թելերը։

## Ծանոթագրություններ

## Աղբյուրներ
* Հայացք բրոնզե դարից, Ալբոմ-կատալոգ, Հայաստանի պատմության թանգարան, 2010։ 
* Հասմիկ Իսրայելյան - Պաշտամունքն ու հավատալիքները ուշ բրոնզեդարյան Հայաստանում, Երևան, 1973։

Կատեգորիա:Հայաստանի պատմության թանգարանի նմուշներ
Կատեգորիա:Հնագիտական գտածոներ